Аретродәыӷба "Шәача" Мысраҟа ахырхарҭа ҿыц ылнахит
© Sputnik / Томас ТхайцукРетро поезд "Сочи" Туапсе Гагра
© Sputnik / Томас Тхайцук
2022 шықәса лаҵарамзазы апассаџьыртә еилахәыра 772 екскурсиа рахь абилеҭқәа рҭиит, урҭ рахьтә 603 адәыӷбаҟныҵәҟьа иаархәеит.
АҞӘА, рашәара 13 - Sputnik. Атуристтә ретродәыӷба "Шәача" Тҟәаԥсынтәи иаауа амаршрут иацнаҵеит Аԥсны иҟоу Мысра аҳаблахь аекскурсиа, уа апассаџьырцәа ирбар рылшоит Аԥсны зыда ыҟам Михаил Горбачиов идачеи, Иосиф Сталин идачақәа хәба рахьтә руаки. Абри атәы аанацҳауеит РИА Новости, Афедералтә пассаџьыртә еилахәыра Нхыҵ-Кавказтәи афилиал аиҳабы ихаҭыԥуаҩ Вадим Соловиов.
Ари ахырхарҭа раԥхьаӡа акәны аусура иаладыргеит. Абилеҭқәа аархәар ҟалоит Шәача иҟоу адәыӷба абренд иаҵанакуа акассақәа рҿы.
"Мысратәи ахырхарҭа зегь реиҳа аԥсшьацәа зызҿлымҳахо аплиажтә ԥсшьаразы ихырхарҭахоит. Уи адагьы, атуристцәа екскурсиак аҳәаақәа ирҭагӡаны ирбар рылшоит Аԥсны зыда ыҟам Михаил Горбачиов идачеи, Иосиф Сталин идачақәа хәба рахьтә руаки", - иҳәеит Соловиов.
Шәачантәи аретродәыӷба Аԥсныҟа есҽны иаалоит аҩаша ада. Адәыӷба ныҟәалоит Гагранӡа, уа атрансфер неины Мысратәи аҳәырԥсаррахь инаргалоит аҳәынҭдачақәа ддырбарц.
Аретродәыӷба "Шәача" ҳазҭоу ашықәс мшаԥымза 30 инаркны рашәарамза 11 рҟынӡа имҩаннагахьеит 7,5 нызқьҩык апассаџьырцәа, уи 85% рыла еиҳауп 2021 шықәса рзы аасҭа. Зынӡа 2,5 шықәса аус ауеижьҭеи 80 нызқь апассаџьырцәа мҩаннагахьеит.